kardosdrur/scandi-wiki huggingface dataset:
Allan Tornsberg

Allan Tornsberg (født 9. april 1966 i Lynge) er en dansk danser, dansetræner og koreograf.

Tornsberg er oprindeligt uddannet frisør. Sammen med partneren Vibeke Toft vandt han i 1992 VM for amatører i latinamerikanske danse sammen med, og i 1998 vandt han VM i professionel showdans med Carmen Vincelj. Han fik en 3. plads ved VM i latinamerikanske danse for professionelle i 2001. Samme år indstillede han sin karriere i konkurrencedans.

Fra 2006-2010 blev han kendt som dommer i TV 2-programmet Vild med dans, hvor han erstattede Thomas Evers Poulsen. Pga. andre forpligtelser forlod Tornsberg sin stilling som dommer i den ottende sæson af Vild med dans i 2011 og blev erstattet af Nikolaj Hübbe.

Eksterne henvisninger 
 Allan Tornsbergs hjemmeside 
 

Sportsdansere fra Danmark
Koreografer fra Danmark
Frisører fra Danmark
Moustapha Salifou

Moustapha Salifou (født 1. juni 1983 i Lomé, Togo) er en togolesisk midtbanespiller. Han har i sin karriere indtil videre spillet for blandt andet Rot-Weiß Oberhausen, FC Wil, Aston Villa og senest Saarbrücken.

Landshold 
Salifou har (pr. april 2018) spillet 59 kampe og scoret seks mål for Togos landshold. 

Den 8. januar 2010, var Salifou med i den bus, som blev angrebet af angolanske oprørere. Da landsholdet var ved at krydse grænsen mellem Congo og Angola, blev bussen beskudt af maskingeværer. Moustapha Salifou kom ikke til skade, men 3 personer i bussen blev dræbt. Togo trak sig efterfølgende fra African Nations Cup.

Eksterne henvisninger 

 

Fodboldspillere fra Togo
Fodboldspillere fra Stade Brest 29
Fodboldspillere fra Rot-Weiß Oberhausen
Fodboldspillere fra Aston Villa F.C.
Deltagere ved verdensmesterskabet i fodbold 2006
Walsall F.C.

Walsall Football Club er en engelsk fodboldklub beliggende i Walsall i  det nordlige England. Klubben havde 1997-1998 danske Jan Sørensen som manager.

Fodboldklubber i England
Etableret i 1888
Walsall
Per Christiansen

Per Christiansen (født 1952) er en tidligere dansk journalist og studievært på TV 2 Nyhederne.

Per Christiansen er uddannet journalist fra Danmarks Journalisthøjskole i 1980. Han har tidligere været journalist på Fyns Amts Avis og  Dagbladet Vestkysten. Fra 1984 til 1994 blev han ansat som radiovært på DR's regionalradio Radio Fyn. Han har arbejdet i DR Radio. Siden 1995 har Per Christiansen været studievært på TV 2 Nyhederne, først tilknyttet udsendelsen kl. 18, senere på flere af udsendelserne. Per Christiansen har desuden fungeret som ekstern lektor i kommunikation og sprog ved journalistuddannelsen på Syddansk Universitet i Odense.

Siden 2003 har han været medarbejdervalgt medlem af TV 2's bestyrelse.

Han valgte at gå på pension den 1. Januar 2021, efter 25 år hos TV 2.

I 2022 dukkede han igen op på skærmen som stemmen bag Sol og Strand sommerhusudlejning's reklamerne.

Privat bor Per Christiansen i Aalborg med konen Zita Hvid.

Kilder 

Journalister fra Danmark
Ansatte ved TV 2
Ansatte i DR
Danskere i 1900-tallet
Danskere i 2000-tallet
Kamilla Walsøe

Kamilla Walsøe (født 1973 i Aarhus), er en dansk journalist og producent på Go' Morgen Danmark, der produceres af Nordisk Film TV i Valby. Hun har tidligere også fungeret som vært på programmet.

Hun er uddannet journalist fra Danmarks Journalisthøjskole.

Walsøe har tidligere arbejdet som journalist på Politiken, Kristeligt Dagblad, DR og som vært og livereporter på TV 2 Nyhederne og TV 2 NEWS. Før hun kom til TV 2 var hun redaktionschef på Egmonts månedsmagasin Eurowoman. Siden 5. januar 2009 har hun fungeret som vært på programmet Go' Morgen Danmark, sammen med medværten Anders Breinholt .

Torsdag den 4. juni 2009 blev Walsøe genstand for en vis mediebevågenhed, da hun ubegrundet og umotiveret udtalte at den socialdemokratiske kandidat til Europa-Parlamentsvalget 2009, Britta Thomsen, var født som mand. En udtalelse der intet hold havde i virkeligheden .
Kamilla Walsøe chef for Go' morgen Danmark

Eksterne henvisninger

Referencer 

Journalister fra Danmark
Tv-værter fra Danmark
Personer fra Aarhus
Ansatte ved TV 2
Journalister ved Politiken
François Jacob

François Jacob (født 17. juni 1920 i Nancy i Frankrig, død 19. april 2013) var en jødisk fransk biolog, der sammen med Jacques Monod udviklede hypotesen om at kontrollen med mængden af enzymer i levende celler sker ved feedback på transskription. Han vandt Nobelprisen i medicin i 1965 til deling med Jacques Monod og André Lwoff.

Personer fra Nancy
Biologer fra Frankrig
Nobelprismodtagere i medicin
Riddere af Befrielsesordenen
Nobelprismodtagere fra Frankrig
Jøder fra Frankrig
Medlemmer af Videnskabernes Selskab

Franskmænd i 1900-tallet
Franskmænd i 2000-tallet
Martin O'Neill

Martin Hugh Michael O'Neill (OBE) (født 1. marts 1952 i Kilrea) er en tidligere nordirsk fodboldspiller og nuværende manager, der senest var ansat i Sunderland. Han spillede i sin aktive karriere for blandt andet Nottingham Forest, Manchester City og Norwich, ligesom han spillede 64 kampe for det nordirske landshold.

O'Neill har opnået stor succes som manager, efter han fik sit første job i 1987. Han stod i 90'erne i spidsen for Wycombe, Norwich og Leicester, inden han i år 2000 rykkede til skotske Celtic. Her var han tilknyttet de følgende fem sæsoner, og vandt med klubben adskillige mesterskaber, ligesom han i 2003 var med til at føre holdet frem til finalen i UEFA Cuppen.

Fra 2006 til 2010 var O'Neill manager for Aston Villa F.C., hvor han nåede både at kvalificere klubben til UEFA Cuppen/Europa League, samt nå finalen i Carling Cuppen i 2010. Det var også under O'Neills ledelse at danske Martin Laursen var klubbens anfører, ligesom han i 2008 ragede uklar med målmand Thomas Sørensen, der forlod klubben til fordel for Stoke. Den 9. august 2010 trak O'Neill sig tilbage som manager for klubben efter uenighed med klubbens ledelse om transferpolitikken.

I december 2011 belv O'Neill præsenteret som ny manager i Sunderland efter fyringen af Steve Bruce. Han holdt jobbet frem til slutningen af marts 2013, hvor han blev fyret.

Referencer

Eksterne henvisninger 

 Footballdatabase.eu spiller- og managerinfo

Fodboldspillere fra Nordirland
Fodboldspillere fra Nottingham Forest F.C.
Fodboldspillere fra Norwich City F.C.
Fodboldspillere fra Manchester City F.C.
Fodboldspillere fra Notts County F.C.
Fodboldtrænere fra Nordirland
Personer tildelt Officer of the Order of the British Empire
Fodboldtrænere fra Leicester City F.C.
Deltagere ved verdensmesterskabet i fodbold 1982
Stör

Stör er en flod i det nordlige Tyskland, beliggende i delstaten Slesvig-Holsten og samtidig en biflod til Elben fra højre side, med en salmet længde på 87 km. Den har sit udspring ved Neumünster og løber vestover gennem Neumünster, Kellinghusen og Itzehoe. Stör løber ud i Elben nær Glückstadt.

Henvisninger 

Floder i Slesvig-Holsten
Tryggevælde Len

Tryggevælde Len var et len på Østsjælland. Det bestod af Stevns Herred, Fakse Herred og Bjæverskov Herred.

I 1662 blev lenet omdannet til Tryggevælde Amt.

Lensmænd 
 1547-1558 Vladislav Wobitzer 
 1560-1563 Christoffer Throndsen Rustung
 1572-1585 Ejler Grubbe
 -1596 Arild Huitfeldt
 1598-1601 Christian Holck
 1601-1614 Ditlev Holck
 1614-1619 Christoffer Gøye
 1622-1632  Frederik Reedtz
 1632-1640 Tyge Axelsen Brahe
 1641-1650 Sivert Knudsen Urne
 1650- Christen Albertsen Skeel

Len i Danmark
Mensalgods

Mensalgods (af latin mensa pastoris) er betegnelsen for jord, som var knyttet til et kirkeembede og bidrog til underholdet af en kirkelig embedsmands husstand. Det kaldes også præstebordsgods.

Se også 

bebyggelse

Ekserne henvisninger 

 Landsarkivets oversigt over mensalgods på Sjælland og Lolland 

Landbohistorie
Bravo Tours

Bravo Tours er et dansk rejsebureau med hovedkontor i Herning. Selskabet blev stiftet i 1998 af adm. direktør Peder Hornshøj og Henrik Søndergaard. De første gæster blev sendt på charterferie i starten af 1999 til Alanya, Mallorca, Golden Sands og Thailand. Heriblandt også golfgæster. Det første år havde selskabet ca. 12.000 gæster.

I 2002 udvider selskabet med safari-rejser til Afrika, og i 2006 bliver rundrejser også en del af programmet. Begge dele er stadig en del af Bravo Tours produktportefølje.

I 2007 havde bureauet ca. 135.000 gæster, hvilket placerer det blandt de største danske rejsebureauer. Den positive udvikling medførte, at Dagbladet Børsen i 2006 tildelte Bravo Tours Gazelle-prisen  som virksomheden med den største vækst i Ringkjøbing Amt. Siden er Bravo Tours yderligere vokset og i 2016 havde selskabet ca. 170.000 rejsende. Det gør Bravo Tours til Danmarks 3. største rejsebureau.

I 2019 fejrer Bravo Tours, der i dag er Danmarks 3. største rejsebureau, 20-års jubilæum med et væld af jubilæumsrejser til bl.a. Thailand, Afrika og flere charterdestinationer. Derudover tilføjes Zanzibar og storbyferier til programmet.

I 2020 rammer COVID-19 hele verden og rejsebranchen, og Bravo Tours får nyt ejerskab, hvor bl.a. selskabets stifter og adm. direktør, Peder Hornshøj og selskabets kommercielle direktør, Gitte Søndergaard, træder ind i ejerkredsen. Bravo Tours er igen på danske hænder, og fortsætter økonomisk stærkt med fokus på tårnhøj ferieglæde blandt gæsterne. Hele forløbet under pandemien blev fulgt af DR Dokumentar, som resulterede i en dokumentar, der hedder "Rejsekongens Fald".
I dag arrangerer Bravo Tours rejser til hele verden. Det gælder både charterrejser til bl.a. Spanien, Grækenland, Tyrkiet, Bulgarien, Portugal, Egypten og Thailand. Derudover laver de også rundrejser primært i Asien og safarier i Afrika. Hertil kommer golfrejser, samt andre interesse ferier bl.a. cykling, løb og petanque.

I oktober 2022 opkøber Bravo Tours firmaet, Top Tours, som er specialiseret i individuelle rejser særligt i Asien og det Indiske Ocean. 

Bravo Tours har siden oprettelsen haft dansktalende rejseledere på alle rejsemål.

Noter

Eksterne henvisninger 
 Bravo Tours
 Top Tours
 Rejsekongens Fald, DR dokumentar
 Bravo Safari
 Bravo Golf

Rejsebureauer i Danmark
Etableret i 1998
Virksomheder i Herning
Holtegård

Holtegård kan henvise til flere stednavne i Danmark:

 Holtegård (Alslev Sogn) – en bebyggelse i Alslev Sogn
 Holtegård (Bursø Sogn) – en bebyggelse i Bursø Sogn
 Holtegård (Freerslev Sogn) – en bebyggelse i Freerslev Sogn
 Holtegård (Mygdal Sogn) – en bebyggelse i Mygdal Sogn
 Gammel Holtegaard – et landsted i Holte
Holtegård (Alslev Sogn)

Holtegård er en middelalderlig hovedgård i Alslev Sogn (Faxe Kommune).

Gården har formentlig i slutningen af 1300-tallet tilhørt en Niels Bendsen, blandt hvis arvinger var Evert Grubbe, der i 1403 pantsatte rettighederne til gården til biskop Peder Jensen Lodehat. Samme år skødede Hennekin Gyncekinsøn og i 1404 Jakob Gyncekinsøn deres ret i gården til bispen.

Kilder 
 Trap, J. P. Danmark. Præstø Amt. Bind IV, 5. udg., 1955.

Herregårde i Faxe Kommune
Herregårde i Præstø Amt
Alslev (Faxe Kommune)

Alslev er en lille sognelandsby på Sydsjælland beliggende i Alslev Sogn i Fakse Herred nordøst for Faxe i Faxe Kommune i Region Sjælland.

Landsbyen nævnes i 1231 (Alaslef), og den blev udskiftet i 1796.

I byen ligger Alslev Kirke.

Kilder 
 Trap, J. P. Danmark. Præstø Amt. Bind IV, 5. udg., 1955.

Lokaliteter i Faxe Kommune
Face to Face Tour

Face To Face Tour var det irske boyband Westlifes 6. turné. De startede i Storbritannien og Irland, bagefter tog de på nogle festivaler rundt omkring. Efter det tog de til Asien, også til Australien.

Setliste 
 "Flying without wings"
 "Hit you with the real things"
 "When you're looking like that"
 "Amazing"
 "Against all odds"
 "When you tell me that you love me"
 "She's back"/"Billie Jean"
 "Uptown girl"
 "Addicted to love"
 "I wish"/"wild wild west"
 "Senorita"/"Don't cha" (Justin Timberlake/Pussycat dolls)
 "Colour my world"
 "Hey whatever"
 "The dance"
 "Swear it again"
 "Seasons in the sun"
 "World of our own"
 "Mandy"
 "Queen of my heart"
 "What makes a man"
 "You Raise me up"

Tour-datoer 

Turnéer
Westlife
Hans Mild

Hans Hjalmar "Tjalle" Mild (født 31. juli 1934, død 23. december 2007) var en svensk fodbold-, bandy- og ishockeyspiller. Han har været på både fodbold- og ishockeylandsholdet for Sverige, og han var med til at vinde sølv ved vinter-OL 1964 i ishockey.

På klubniveau spillede han blandt andet i Djurgårdens IF, og han blev i slutningen af 1950'erne og begyndelsen af 1960'erne regnet som en af Sveriges stærkeste forsvarsspillere i fodbold. Han var med til at vinde to svenske mesterskaber for Djurgården i 1959 og 1964, og han modtog Guldbollen som bedste svenske fodboldspiller i 1964. Han debuterede på fodboldlandsholdet i 1955 i en kamp mod . Han opnåede i alt 31 fodboldlandskampe og scorede ét mål. Han var dog ikke med på det svenske landshold, der vandt VM-sølv på hjemmebane i 1958; han var på det tidspunkt travlt optaget af at læse til eksamen på sit ingeniørstudium. 

Han havde muligvis størst succes i ishockey, hvor han spillede han venstre wing. Han blev sammen med Djurgården svensk mester seks år i træk (1958-1963). Han spillede i alt 63 landskampe i ishockey, og han var blandet andet med til at vinde VM-sølv på hjemmebane i 1963, OL-sølv i 1964 samt fire EM-medaljer (bronze i 1959 og 1961, sølv i 1963 og 1964). Ved VM i 1963 blev han valgt til all-stars-holdet.

Mild havde også en pæn karriere i bandy og var flere gange udtaget til det svenske bandylandshold, men kom aldrig til at spille kampe der.

Efter sin aktive karriere blev Hans Mild ishockeytræner for flere svenske klubber, blandt andet for Djurgården 1975-1978.

Referencer 
 

Ishockeyspillere fra Sverige
Fodboldspillere fra Sverige
Fodboldspillere fra Djurgårdens IF Fotboll
Deltagere for Sverige ved vinter-OL 1964
Olympiske sølvmedaljevindere fra Sverige
Dan Fogelberg

Daniel "Dan" Grayling Fogelberg (13. august 1951 i Peoria, Illinois – 16. december 2007 i Maine), var en amerikansk sanger, sangskriver og musiker.

Fogelbergs største hit var "Longer" fra 1979 som nåede amerikanske Billboard-listens andenplads.

Eksterne henvisninger 

Musikere fra USA
Sangere fra USA
Jørgen Skeel

Jørgen Skeel eller Jørgen Scheel er navnet på flere personer af den danske adelsslægt Skeel:

 Jørgen Skeel (rigsmarsk) (1578–1631) til Sostrup og Gammel Estrup – dansk rigsmarsk
 Jørgen Ottesen Skeel (1634–1696) – dansk godsejer
 Jørgen Skeel (1656-1695) til Sostrup og Gammel Estrup – dansk godsejer og kammerjunker
 Jørgen Scheel (1718-1786) til Grevskabet Scheel og Gammel Estrup – dansk gehejmeråd
 Jørgen Erik Skeel (1737–1795) – dansk gehejmestatsminister
 Jørgen Scheel (1768-1825) til Grevskabet Scheel og Gammel Estrup – dansk godsejer, kaldet "Den vilde greve"
 Jørgen Erik Frederik Skeel (1802–1849) – dansk godsejer og politiker
 Jørgen Scheel (1827-1889) til Gammel Estrup – dansk lensgreve, godsejer og kammerherre
 Jørgen Jacob Scheel (1916–1989) – dansk greve, oberst, opdagelsesrejsende og iktyolog
 Jørgen Ditlev Scheel (1918–1992) – dansk diplomat
 Jørgen Skeel (født 1963) - bestyrelsesformand for Hedeselskabet.

Jørgen
Jewel

Jewel Kilcher (født 23. maj 1974 i Utah, USA) er en amerikansk komponist, musikartist, skuespillerinde, filantropist og forfatterinde. Som oftes omtales hun kun ved hendes fornavn, Jewel. Hun har solgt over 25 millioner album på verdensbasis.

Jewel har også medvirket i film og teater. I 1999 medvirkede hun i filmen Ride with the Devil, med Tobey Maguire i hovedrollen. Hun har også været offer i Ashton Kutchers Punk'd i 2007, samt mange andre ting.

Diskografi 
 Pieces of You (1995)
 Spirit (1998)
 Joy: A Holiday Collection (1999)
 This Way (2001)
 0304 (2003)
 Goodbye Alice in Wonderland (2006)

Eksterne henvisninger 

 

 Officiel nettside

Guitarister fra USA
Sangere fra USA
Skuespillere fra USA
Amerikanere i 1900-tallet
Amerikanere i 2000-tallet
Knud Vesterskov

Knud Vesterskov er en dansk filminstruktør. Han har en lang række af prisvindene eksperimentalfilm i bagkataloget. Han har desuden medvirket i en mindre rolle i Pusher 2. Samt at han spillede fængselsbetjenten der slog Björk ihjel i Dancer in the Dark.

Filmografi 
 Bøssehuset live (1988)
 Johnny (1988)
 Hov! (famous last words) (1989)
 A motherly peepshow (1989)
 The nightride (1989)
 Miss Lola (1990)
 Scratch ¿ Danske videoeksperimenter 2
 Prayers To Broken Stone (1990)
 Other traces (1991)
 Lovers in limbo (1991)
 Jeg kommer igen i morgen (aka: I'll Be Back Tomorrow) (1992)
 Shooting script - a transatlantic love story (1992)
 The tattooed sheep (1992)
 By the dawn's early light (1993)
 Urban dissonance (1993)
 Nazinigger (1994)
 Stjålne blikke (aka: Stolen Glimpses) (1996)
 Geek - Nyc's secret sideshow (1997)
 The mulatto (1998)
 Constance (1998)
 HotMen CoolBoyz'' (2000)

Eksterne henvisninger 
 

Filminstruktører fra Danmark
SFINX

SFINX er et dansk kulturhistorisk tidsskrift. Emnerne er især arkæologi, arkitektur, historie og billedkunst omkring Middelhavet. Fra tid til anden behandles også litteratur, religion og filosofi, og geografisk er også en række lokaliteter i Nærorienten og ved Sortehavet taget under tværfaglig behandling. 

Tidsskriftet, der blev grundlagt af en kreds af specialister ansat ved Aarhus Universitet og udkom første gang i 1977, udgives af Fonden Orbis Terrarum. Skribenterne er, ligesom redaktionen og Orbis Terrarum, typisk tilknyttet universiteterne, arkiver og museer. Tidsskriftet udkommer med 4 numre årligt, herunder et temanummer og et rejsenummer. Fonden udgiver også lejlighedsvist et magasin, i 2010 'Vin & Kultur', i 2012 'Haver og kultur', i 2014 'By & Kultur' samt bøger i form af monografier eller antologier om middelhavsområdets kultur på Forlaget Orbis. Traditionelt har tidsskriftet også en del læsere i Sverige og Norge. 

Abonnementstallet er godt 3.000 (2016).

Tidsskriftets titel hænger sammen med sfinxens magiske betydning i både den faraoniske og den græske civilisation. I renæssancen blev sfinxen, dette blandingsvæsen eller fabeldyr, opfattet som lærdommens symbol. Hver periode siden den ægyptiske oldtid har haft sin sfinx, og væsnet har talrige gange skiftet både udseende og betydning, alt efter hvor og hvornår.

Se også 
 Sfinks

Eksterne link 
 Hjemmeside for SFINX

Tidsskrifter fra Danmark
Tidsskrifter om historie
Etableret i 1977
Tupolev Tu-160

Tupolev Tu-160 (, med NATO-rapporteringsnavnet Blackjack, er et russisk supersonisk strategisk bombefly med variabel pilgeometri. Tu-160 er udviklet af af Tupolev designbureau i 1970'erne i Sovjetunionen. Tu-160 er det største og tungeste supersoniske fly nogensinde, der kan flyve hurtigere end mach 2 og er i længde kun overgået af det amerikanske eksperimentale strategiske bombefly XB-70 Valkyrie.

Tu-160 blev taget i tjeneste i 1987 og var da det største bombefly udviklet af Sovjetunionen. I 2016 havde det russiske luftvåben 16 fly i tjeneste. Flyet har siden 2000'erne løbende undergået opgraderinger af sine elektroniske systemer. I 2014 iværksatte Rusland et opgraderingsprogram af flyet til version Tu-160M baseret på de eksisterende fly, ligesom Rusland har iværksat et større program med bygning af nye fly. hvoraf de første har haft deres testflyvninger i januar 2022.

Flyet blev oprindeligt udviklet i modsvar til det amerikanske bombefly B-1 Lancer, men har en delvist anden rolle, idet Tu-160's primære funktion er at affyre krydsermissiler og missiler på stor afstand fra det endelige mål.

Tu-160 nær dansk luftrum 
Et par af flyene har to gange i slutningen af 2007 været tæt på dansk område ved Nordsøen og blev afvist af F-16-fly fra Flyvestation Skrydstrup, sammen med norske og britiske jagerfly.

Et fly af typen var tæt på dansk område den 12. september 2015.

Referener 

Tu-160
Tu-160
Tu-160
Tu-160
Tu-160
Tu-160
Brobergen

Brobergen (Plattysk Brobargen) er en landsby med 226 indbyggere (31. december 2003) og en areal af 6,06 kvkm i den tyske delstat Nedersaksen. Det er del af Kranenburg Kommune i den Landkreis Stade.

Landsbyen er skriftligt bevidnet i 1286 under navnet Brocberge.

Niedersachsen
Andorras flag

Andorras flag blev indført i 1866. Det erstattede et tidligere tofarvet flag i rødt og gult. Det nuværende flag hævdes at være indført på ordre af Napoleon 3. af Frankrig, dette er dog ikke verificeret.

Flaget består af en lodret delt trikolore med blåt felt mod stangen, gult i midten og rødt yderst med rigsvåbenet i centrum.

Det er tilfældigt, at Andorras flag i større eller mindre grad er identisk med Moldovas, Rumæniens og Tchads flag.

Henvisninger 

Flag fra Europa
Flag
Nationale flag
Louise Wolff

Louise Wolff (født 6. juni 1978 på Frederiksberg) er en dansk journalist og vært på Go' Morgen Danmark. Hun har tidligere været vært på Aftenshowet og Kulturmagasinet Gejst på DR1.

Louise Wolff blev student fra Bornholms Amtsgymnasium i 1996 og har studeret medievidenskab ved Aarhus Universitet. Hun blev aldrig færdig, fordi hun kom i praktik på DR's P3, hvor hun var med til at starte programmet De Professionelle i 2001. Så blev hun ansat på P3, hvor hun lavede Strax, Boogie Radio og Stram Op. Louise Wolff læste samtidig diplomuddannelse i journalistik ved Danmarks Journalisthøjskole og Syddansk Universitet. I to sæsoner, fra 2004-2005, var hun vært på ungdomsprogrammet Rundfunk på TV 2. I maj 2006 kom hun tilbage til DR som vært på Go' Morgen P3, og fra 2007-2015 var hun studievært på Aftenshowet. Fra 2008-2012 var hun også vært på programmet Sporløs.

Privat 
Hun er kæreste med Jonas Bøgh siden 2014. Sammen har de to døtre: Billie fra november 2016 og Gertrud fra april 2020.

Filmografi

Som vært 

 Sommerkoncert, Solstrejf Special (7/9 2003)
 Rundfunk (2004-2005)
 Aftenshowet (1/1 2007-30/4 2015)
 TV Avisen (2007)
 Sporløs (2008-2012)
 60 år med tv (2/10 2011)
 Dansk Melodi Grand Prix 2012 (21/1 2012)
 Danmarks Indsamling 2012 (3/2 2012)
 Kronprinsparrets Priser 2012 (6/10 2012)
 Året der gik 2012 (26/12 2012)
 Dansk Melodi Grand Prix 2013 (26/1 2013)
 Danmarks Indsamling 2013 (8/2 2013)
 Året der gik 2013 (26/12 2013)
 Danmarks Indsamling 2014 (1/2 2014)
 Dansk Melodi Grand Prix 2014 (8/3 2014)
 Forfesten - klar til Grand Prix! (10/5 2014)
 Efterfesten - mer' Grand Prix! (10/5 2014)
 Sankthans (23/6 2014)
 Året der gik 2014 (26/12 2014)
 Danmarks Indsamling 2015 (31/1 2015)
 DR's 90-års show (1/4 2015)
 Go' Morgen Danmark (1/6 2015-24/11 2017 og 3/8 2018-)
 Første dansker i rummet - på vej i rummet (2/9 2015)
 Knæk Cancer Live (24/10 2015)
 Oscar 2016 (28/2 2016)
 Kulturmagasinet Gejst (10/1 2018-29/8 2018)
 Alletiders juleshow 2018 (23/12 2018)
 De største øjeblikke (30/12 2018)
 Knæk Cancer Live (26/10 2019)
 Knæk Cancer Live (24/10 2020)
 De største øjeblikke (30/12 2020)
 Knæk Cancer Live (30/10 2021)
 Knæk Cancer Live (29/10 2022)

Andet 
 Flæsk (december 2002)
 Hvem vil være millionær? (livline) (1/3 2004)
 9 ud af 10 (18/4 og 17/8 2006)
 Førstevælger (7/10 2006)
 Hjerteflimmer (5/3 og 12/3 2007)
 X Factor (28/3 2008)
 Zulu djævleræs (13/9 2010)
 Natholdet (29/2 2012)
 Eurovision Song Contest 2012 (Danmarks pointuddeler) (26/5 2012)
 Jarls Quizshow (11/8 2013)
 Talkshowet Meyerheim (2/4 2014)
 Hvem var det nu vi var (11/7 2014)
 Spørg Charlie (8/10 2014)
 Fuckr med dn jul (3/12 2014)
 TV-Quizzen (11/6 2015)
 Hvem vil være millionær? - Knæk Cancer (23/10 2016)
 Spørg Charlie (13/9 2017)
 Knæk Cancer Live (28/10 2017)
 Hvem var det nu vi var (11/5 2018)
 Knæk Cancer Live (27/10 2018)
 Royal Run 2019 (10/6 2019)

 Film 
 Karla og Jonas (2010)
 Next Stop for Charlie (tv-serie) (23/12 2010)
 Max Pinlig 2 - sidste skrig (2011)
 Max Pinlig 3 på Roskilde'' (2012)

Referencer

Eksterne henvisninger 
 
   

Ansatte i DR
Journalister fra Danmark
Tv-værter fra Danmark
Personer fra Frederiksberg
Angolas flag

Angolas flag blev første gang taget i brug, da landet blev uafhængigt 11. november 1975. 

Flaget er horisontalt delt i to lige felter, rødt øverst og sort nederst. På midten er en femtakket stjerne, en del af et tandhjul og en kniv (machete) i gult. Det røde symboliserer frigøringskampen, og det sorte en uafhængig afrikansk nation. Kniven symboliserer landbruget, mens tandhjulet symboliserer landets industri. Stjernen står for internationalisme og fremskridt. De fem takker i stjernen symboliserer enhed, frihed, retfærdighed, demokrati og fremskridt. 

Frigørelsesbevægelsen MPLA's flag lignede nationalflaget, bortset fra, at det ikke havde kniven og tandhjulet, mens stjernen var større.

Flag fra Afrika
Flag
Nationale flag